### | | | | --- | --- | | | | | --- | | **Byråd** 24. september 2019 Sagsnr. 710-2018-2272 Dok.nr. 710-2019-193671 Sagsbehandler DPEP | | 151.                Miljøkonsekvensvurdering og udkast til råstofindvindingstilladelse i [adresse] grusgrav - Åbent

###

|  |  |
| --- | --- |
| Tidl. politisk behandling | BY, 26.06.18, pkt. 111 |
| Forventet sagsgang | TM-U, ØK, BY |
| Lovgrundlag | Lov om råstoffer |

###

**SAGENS INDHOLD**

Byrådet skal i denne sag forholde sig til et udkast til
høringssvar til Region Midtjylland vedrørende miljøkonsekvensrapport og udkast
til råstofindvindingstilladelse for udvidelse af [adresse].

Regionen har tidligere sendt udkast til notat vedr.
afgrænsning af miljøkonsekvensrapporten i høring hos Favrskov Kommune. Byrådet pointerede
i høringssvaret, vedtaget 26. juni 2018 (bilag 6), at hele graveområdet i
Kommuneplan 2017 er udlagt til potentiel natur. Dette er udtryk for Byrådets ønske om en udvikling af området med
henblik på etablering af natur og rekreative aktiviteter i området. Derudover
angav Byrådet en række ønsker til udvidelsen og afgrænsningen af området.

I vedlagte forslag til høringssvar fra [adresse] er
Region Midtjyllands miljøkonsekvensrapport vurderet på baggrund af ønskerne. Vedlagt
er ligeledes en mere teknisk vurdering af miljøkonsekvensrapporten.

**VURDERING**

Ifølge lov om råstoffer kan kommunen fremsende ønsker i
forbindelse med regionens fastsættelse af krav til efterbehandling. Regionen
kan fastsætte vilkår om, at der ikke må anvendes gødning og pesticider, men kan
ikke herudover stille vilkår til anvendelsen og til eventuel offentlig adgang
til arealet efter ophør af gravning.

Teknik og Kultur har udarbejdet et teknisk notat, som er
vedlagt i bilag 2. Støjvolde og afsluttet terræn med højdekurver efter
færdiggravning i 2035 kan ses på kort i bilag 3. I nedenstående afsnit
opsummeres forvaltningens bemærkninger til miljøvurderingsrapporten (bilag 4)
og udkast til råstofindvindingstilladelse (bilag 5) i forhold til [adresse]
Kommunes tidligere fremsendte og ovenfor nævnte bemærkninger.

*Afstand til byafgrænsningen:* Tilladelsen giver
mulighed for at grave ind til 5 m fra skel til nærmeste ejendom i Vitten. Der
skal etableres en støjvold, der sikrer overholdelse af de fastsatte
støjgrænser. Skellet svarer til byafgrænsningen, og afstanden til nærmeste
bygning er ca. 30 m. [adresse] ønske om en minimumafstand på 300 m er
således ikke imødekommet. Teknik og Kultur foreslår, at ønsket genfremsættes.

*Afstand til vejSofie Brandt fra graveområdet
til [adresse] bliver 20 m, og der etableres desuden en støjvold. Teknik og
Kultur foreslår, at der anmodes om vilkår i [adresse] vedr.
minimumafstand, støjvolde samt hældning af terræn nær vejen efter endt
gravning.

*Dialog om efterbehandling:* Favrskov Kommune har ikke
i den forløbne periode været inddraget i en dialog Tilde Mogensen
for området. Teknik og Kultur foreslår, at kommunen anmoder regionen om
hurtigst muligt og inden endelig vedtagelse af
råstofindvindingstilladelsen at gå i dialog med både Favrskov Kommune, ansøger
og ejere omkring efterbehandlingsplanen for området.

*Natur:* Tilladelsen stiller vilkår om, at der skal
efterbehandles til pesticid og gødningsfri jordbrugsmæssige formål i
overensstemmelse med en efterbehandlingsplan godkendt af Region Midtjylland.

Ifølge efterbehandlingsplanen skal området stort set
efterbehandles til en flad bund og ydre skrænter med et jævnt forløb. Der
genudlægges muld på størstedelen af området.

Efterbehandlingsplanen vil blive realiseret løbende frem til
tilladelsen udløber. Området er udlagt til potentiel natur i Kommuneplan
2017-2029. Forvaltningen vurderer, at efterbehandlingsplanen kun i meget ringe
grad imødekommer mulighederne for, at råstofområdet kan udvikle sig til et
værdifuldt naturområde. Der vil være langt bedre muligheder for værdifuld natur
med høj biodiversitet, hvis der ikke udlægges muld på flader og skrænter, og
hvis området efterlades med en meget større variation i hældning både på flade
og skrænter. Generelt gælder, at jo mere variation, der laves i landskabet, jo
bedre forhold er der for vilde dyr og planter.

Efterbehandlingsplanen giver heller ikke store muligheder
for, at området på et tidspunkt kan få en rekreativ udnyttelse. Det meget
teknisk udseende anlæg med ensartede skråningsanlæg og flad bund vil i meget
ringe grad inspirere til naturoplevelser, ophold og andre aktiviteter.

Teknik og Kultur foreslår en genfremsættelse af ønsket om,
at arealerne efterbehandles til natur, samt at de ikke kommer i omdrift og
pløjes.

*Rekreativ udnyttelse:* Der er ikke i forslag til
råstofindvindingstilladelse skabt offentlig adgang til området og mulighed for
rekreativ udnyttelse efter afsluttet gravning. Teknik og Kultur foreslår, at
Favrskov Kommune fastholder ønske om, at dette vil kunne realiseres.

*Adgangsvej:* Den hidtidige adgang via [adresse] skal
fortsat benyttes. Teknik og Kultur vurderer, at dette er
trafiksikkerhedsmæssigt forsvarligt.

Det foreslås at ovennævnte seks punkter indgår i [adresse]
Kommunes høringssvar, jf. vedlagte forslag.

**ØKONOMI**

Der er ingen direkte økonomiske konsekvenser for kommunen.

**INDDRAGELSE**

Høring af miljøkonsekvensrapporten er offentliggjort på
regionens hjemmeside med en høringsfrist 16. september 2019. Høringsbrevet
sendes til berørte myndigheder, parter i sagen og til foreninger som varetager
natur- og miljøinteresser.

**INDSTILLING**

Direktøren for Teknik og Kultur indstiller
til Byrådet:

1.
At godkende vedlagte udkast til høringssvar til Region Midtjylland.

**BESLUTNING**

***Teknik- og Miljøudvalget, 5. september 2019:***

Fraværende:Ingen

Indstilles godkendt med den præcisering, at ordlyden i høringssvaret
skærpes.

***Økonomiudvalget, 17. september 2019:***

Fraværende:Ingen

Indstilles godkendt.

***Borgmestersekretariatet, 18. september 2019:***

Det bemærkes, at udkast til høringssvar vedr. udvidelse af
[adresse] grusgrav (bilag 1) er blevet opdateret, jf. indstillingen fra Teknik- og
Miljøudvalget 5. september 2019.

**Bilag**

|  |  |
| --- | --- |
| Favrskov Kommunes høringssvar vedr. udvidelse af [adresse] | 710-2019-197754 |
| Bilag 2. Teknisk notat vedr. miljøvurderingsrapport og udkast til råstofindvindingstilladelse [adresse] | 710-2019-157761 |
| Bilag 3. Kort over afslutning [adresse] grusgrav | 710-2019-159248 |
| Bilag 4. Miljøkonsekvensrapport vedr. udvidelse af [adresse] | [adresse] |
| Bilag 5. Udkast til råstofindvindingstilladelse | 710-2019-159245 |
| Bilag 6. Byrådets høringssvar 26. juni 2018 vedr. afgrænsning af miljøkonsekvensrapport | 710-2019-174281 |